จงสรุปบทความเรื่อง "DeFi คืออะไร ?" ให้หน่อยค่ะ
DeFi คืออะไร ?

​





 [ประเด็นที่สำคัญ] DeFi คือระบบการเงินแบบใหม่ ที่ตัดตัวกลางในขั้นตอนทำธุรกรรมออกไป โดยแทนที่ด้วยคำสั่งโปรแกรมที่เรียกว่า Smart Contract ในการทำธุรกรรมแทน โดยปัจจุบัน DeFi มีบริการด้านการเงินครอบคลุม ตั้งแต่การใช้จ่าย ออมเงิน กู้ยืม ประกัน ไปจนถึงการลงทุน ปกติแล้ว คนส่วนใหญ่พึ่งพาสถาบันการเงินในการทำธุรกรรมทางการเงินต่าง ๆ ไม่ว่าจะเป็นการฝากออมทรัพย์ การค้ำประกัน หรือการกู้ยืม โดยสถาบันเหล่านี้ ถือเป็นบุคคลที่ 3 ที่มีอำนาจในการควบคุมบัญชีทั้งหมดของเรา และทำหน้าที่เป็นตัวกลางเวลาที่เราทำธุรกรรม ข้อดีคือ มีความน่าเชื่อถือและอยู่ภายใต้การกำกับดูแลของธนาคารกลาง
ทั้งหมดนี้ เราเรียกว่า Centralized Finance หรือ CeFi หมายถึง ระบบการเงินแบบรวมศูนย์ อย่างไรก็ตาม “ตัวกลาง” ก็ได้เริ่มถูกละลายหายไปในหลายอุตสาหกรรมในช่วงไม่กี่ปีที่ผ่านมา จนมาถึงการทำธุรกรรมทางการเงิน ซึ่งเราเรียกมันว่า Decentralized Finance หรือ DeFi DeFi ได้เข้ามาตัดสถาบันการเงินหรือตัวกลางในขั้นตอนการทำธุรกรรมทั้งหมดออกไป โดยแทนที่ด้วยการทำงานของ Code หรือรหัสคำสั่งโปรแกรมที่เรียกว่า Smart Contract
ซึ่งจะระบุว่าเราเท่านั้นที่สามารถทำธุรกรรมของตนเองได้ ทั้งนี้ DeFi ถูกพัฒนาขึ้นบนเทคโนโลยี Blockchain ที่มีหน้าที่ประกาศธุรกรรมที่เราทำให้ทุกคนในระบบรับรู้ไปด้วยกัน แปลว่าแทบจะเป็นไปไม่ได้เลยที่จะมีใครสามารถเข้ามาแก้ไขข้อมูลของเราได้ นอกจากนี้ อีกข้อได้เปรียบของ DeFi ก็คือ ตัดค่าธรรมเนียมของบุคคลที่ 3 ทิ้งไป ทำให้เราทำธุรกรรมได้ถูกลง และธุรกรรมสามารถทำได้รวดเร็ว เพราะเป็นคำสั่งโปรแกรมอัตโนมัติที่ทำได้ทันที ตัวอย่างบริการของ DeFi - Compound แพลตฟอร์มสำหรับฝากและกู้ยืมเงิน
ทำหน้าที่คล้ายกับธนาคารตรงที่รับฝากเงินและนำไปปล่อยให้ผู้อื่นกู้ยืม
จะต่างกันตรงที่เพราะ DeFi จะใช้คริปโทเคอร์เรนซี เป็นตัวค้ำประกัน ดังนั้นการยึดหลักทรัพย์ค้ำประกันบน DeFi ก็จะทำได้โดยอัตโนมัติ และสามารถบังคับขายได้ทันที - Uniswap แพลตฟอร์มสำหรับแลกเปลี่ยนสกุลคริปโทเคอร์เรนซี
เปรียบเสมือน Superrich ผู้ให้บริการแลกเปลี่ยนเงินตราต่างประเทศ - Synthetix ให้บริการสร้างสินทรัพย์ดิจิทัลที่เลียนแบบสินทรัพย์ทางการเงินต่าง ๆ
ไม่ว่าจะเป็นหุ้น น้ำมัน ทองคำ ซึ่งทำให้ราคาสินทรัพย์ดิจิทัลเหล่านี้เป็นไปในทิศทางเดียวกัน จากทั้งหมดนี้ พอสรุปได้ว่า ระบบ DeFi มีบริการด้านการเงินครอบคลุม ตั้งแต่การใช้จ่าย ออมเงิน กู้ยืม ประกัน ไปจนถึงการลงทุน เป็นที่เรียบร้อยแล้ว อย่างไรก็ตาม ต้องไม่ลืมว่าระบบ DeFi เพิ่งจะเกิดขึ้นมาไม่นานเมื่อเทียบกับระบบการเงินหลัก
ซึ่งระหว่างนี้มันยังมีช่องว่างอีกมาก และกฎหมายในหลายประเทศ ก็ยังไม่ได้คุ้มครองเหล่าผู้ลงทุน
DeFi หรือ Decentralized Finance คือ ระบบการเงินแบบใหม่ ที่ตัดตัวกลางในขั้นตอนทำธุรกรรมออกไป โดยแทนที่ด้วยคำสั่งโปรแกรมที่เรียกว่า Smart Contract ในการทำธุรกรรมแทน โดยในปัจจุบัน DeFi มีบริการด้านการเงินครอบคลุม ตั้งแต่การใช้จ่าย ออมเงิน กู้ยืม ประกัน ไปจนถึงการลงทุน

DeFi ได้เข้ามาตัดสถาบันการเงินหรือตัวกลางในขั้นตอนการทำธุรกรรมทั้งหมดออกไป โดยแทนที่ด้วยการทำงานของ Code หรือรหัสคำสั่งโปรแกรมที่เรียกว่า Smart Contract ซึ่งจะระบุว่าสามารถทำธุรกรรมของตนเองได้

DeFi ถูกพัฒนาขึ้นบนเทคโนโลยี Blockchain ที่มีหน้าที่ประกาศธุรกรรมที่ทำให้ทุกคนในระบบรับรู้ไปด้วยกัน แทบจะเป็นไปไม่ได้เลยที่จะมีใครสามารถเข้ามาแก้ไขข้อมูลได้ นอกจากนี้ DeFi จะตัดค่าธรรมเนียมของบุคคลที่ 3 ทิ้งไป ทำให้ทำธุรกรรมได้ถูกลง และธุรกรรมสามารถทำได้รวดเร็ว เพราะเป็นคำสั่งโปรแกรมอัตโนมัติที่ทำได้ทันที

ตัวอย่างบริการของ DeFi เช่น

- Compound แพลตฟอร์มสำหรับฝากและกู้ยืมเงิน ทำหน้าที่คล้ายกับธนาคารตรงที่รับฝากเงินและนำไปปล่อยให้ผู้อื่นกู้ยืม จะต่างกันตรงที่เพราะ DeFi จะใช้คริปโทเคอร์เรนซี เป็นตัวค้ำประกัน ดังนั้น การยึดหลักทรัพย์ค้ำประกันบน DeFi ก็จะทำได้โดยอัตโนมัติ และสามารถบังคับขายได้ทันที
- Uniswap แพลตฟอร์มสำหรับแลกเปลี่ยนสกุลคริปโทเคอร์เรนซี เปรียบเสมือน Superrich ผู้ให้บริการแลกเปลี่ยนเงินตราต่างประเทศ
- Synthetix ให้บริการสร้างสินทรัพย์ดิจิทัลที่เลียนแบบสินทรัพย์ทางการเงินต่าง ๆ ไม่ว่าจะเป็นหุ้น น้ำมัน ทองคำ ซึ่งทำให้ราคาสินทรัพย์ดิจิทัลเหล่านี้เป็นไปในทิศทางเดียวกัน

สรุปว่า ระบบ DeFi มีบริการด้านการเงินครอบคลุม ตั้งแต่การใช้จ่าย ออมเงิน กู้ยืม ประกัน ไปจนถึงการลงทุน
การวิเคราะห์ทางการเงิน & เศรษฐศาสตร์การเงิน,เทคโนโลยีทางการเงิน & การเงินดิจิทัล,ตลาดการเงิน & ผลิตภัณฑ์และบริการทางการเงิน